ทองคำปิดร่วง 28 ดอลลาร์
สัญญาทองคำตลาดนิวยอร์กปิดร่วงลง28 ดอลลาร์  เหตุเงินดอลล์แข็งค่า
29 มิ.ย. 2555

สัญญาทองคำตลาดนิวยอร์กปิดร่วงลง28 ดอลลาร์  เหตุเงินดอลล์แข็งค่า
สัญญาทองคำตลาด COMEX (Commodity Exchange) ส่งมอบเดือนส.ค.ปิดที่ 1,550.40 ดอลลาร์/ออนซ์ ร่วงลง 28.00 ดอลลาร์ หลังจากเคลื่อนตัวในช่วง 1,547.60 - 1,579.60 ดอลลาร์
สัญญาทองคำร่วงลงหลังจากสกุลเงินดอลลาร์สหรัฐแข็งค่าขึ้น ซึ่งส่งผลให้สัญญาสินค้าโภคภัณฑ์ร่วงลงด้วย รวมถึงสัญญาน้ำมันดิบและสัญญาทองคำ นอกจากนี้ ทองคำยังได้รับปัจจัยลบจากการที่นักลงทุนส่วนใหญ่มองว่าการประชุมครั้งนี้จะไม่สามารถคลี่คลายวิกฤตการณ์ได้ เนื่องจากนางอังเกลา แมร์เคล นายกรัฐมนตรีเยอรมนี ยังคงยืนกรานอย่างหนักแน่นว่า เธอไม่เห็นด้วยกับการออกพันธบัตรหรือตั๋วเงินคลังร่วมกันในกลุ่มประเทศที่ใช้สกุลเงินยูโร (ยูโรบอนด์) พร้อมกับเตือนว่ายุโรปไม่ควรหวังว่าจะมีวิธีที่รวดเร็วในการแก้ปัญหาหนี้ในภูมิภาค